Strategia CE privind măsurile anti-Covid pentru sărbătorile de iarnă: Restricțiile nu trebuie ridicate.
Astăzi, Comisia Europeană a adoptat o strategie pentru a gestiona pandemia în următoarele luni de iarnă, având în vedere riscul crescut al infectărilor în această perioadă. Recomandările implică atenția sporită, până când vor fi disponibile vaccinurile. După apariția vaccinurilor, Comisia va actualiza strategia.
Conform comunicatului emis de Comisia Europeană, recomandările pentru gestionarea pandemiei în lunile de iarnă sunt:Distanțarea fizică și limitarea contactelor sociale, esențiale în lunile de iarnă, inclusiv în perioada de vacanță. Măsurile ar trebui să fie țintite și să fie bazate pe situația epidemiologică locală pentru a limita impactul lor social și economic și pentru a le spori acceptarea de către populație.Testarea și depistarea contacților, esențiale pentru detectarea cazurilor grupate și stoparea transmiterii. Majoritatea statelor membre dispun în prezent de aplicații naționale de depistare a contacților. Serverul european de acces pentru interoperabilitate (EFGS) permite depistarea transfrontalieră a contacților.Călătoriile în siguranță, în condițiile unei posibile creșteri a numărului de călătorii în timpul vacanțelor de sfârșit de an, care necesită o abordare coordonată. Infrastructura de transport trebuie să fie pregătită, iar cerințele de carantinare, care poate fi necesară atunci când situația epidemiologică din regiunea de plecare este mai gravă decât cea din regiunea de destinație, trebuie comunicate în mod clar.Capacitatea de asistență medicală și personalul medical: ar trebui instituite planuri de continuitate a activităților unităților sanitare, pentru a asigura faptul că focarele de COVID-19 pot fi gestionate, iar accesul la alte tratamente poate fi menținut. Achizițiile publice comune pot corecta deficitele de echipamente medicale.Oboseala de a lupta cu pandemia și stresul psihologic sunt reacții naturale în situația actuală. Statele membre ar trebui să urmeze orientările Regiunii Europene a Organizației Mondiale a Sănătății vizând revigorarea sprijinului public pentru a combate oboseala de a lupta cu pandemia. Sprijinul psihosocial ar trebui, de asemenea, intensificat.Strategiile naționale de vaccinare. Dacă este necesar, Comisia este pregătită să sprijine statele membre în aplicarea planurilor lor de punere la dispoziție pe scară largă a vaccinurilor și a celor de vaccinare. O abordare comună în întreaga UE în ceea ce privește certificatele de vaccinare ar putea consolida răspunsul în materie de sănătate publică în statele membre și încrederea cetățenilor în efortul de vaccinare.Vicepreședintele pentru promovarea modului de viață european, Margaritis Schinas, a declarat: "În aceste vremuri extrem de dificile, îndrumarea statelor membre cu privire la promovarea unei abordări comune a sezonului de iarnă și, în special, la modul de gestionare a perioadei de sfârșit de an, are o importanță vitală. Trebuie să limităm viitoarele focare de infecție în UE. Numai printr-o astfel de gestionare sustenabilă a pandemiei vom evita noi restricții de deplasare și alte restricții nedorite și vom învinge pandemia împreună."Stella Kyriakides, comisarul pentru sănătate și siguranță alimentară, a declarat: "În Europa, la fiecare 17 secunde, o persoană își pierde viața din cauza COVID-19. Este posibil ca situația să se stabilizeze, dar rămâne delicată. Ca orice altceva în acest an, sărbătorile de sfârșit de an vor fi diferite. Nu putem periclita eforturile depuse de noi toți în ultimele săptămâni și luni. În acest an, salvarea de vieți omenești trebuie să aibă prioritate față de sărbătoriri. Dar cu vaccinurile la orizont, există și speranță. Toate statele membre trebuie de acum să fie pregătite să demareze campanii de vaccinare și să pună la dispoziție vaccinuri pe scară largă și cât mai repede posibil, de îndată ce un vaccin sigur și eficace devine disponibil.".